AlmaznayaGroza/cyrillic-language-classification huggingface dataset:
Понерорхис

Понерорхис (лат. Ponerorchis ) - Орхидной будосъёс (Orchidaceae) семьяысь Азилэн сяськаё будос. Дуннеын тодмо ог 18 пӧртэм. == Видъёс == Ponerorchis brevicalcarata (Finet) Soó, Acta Bot. Acad. Sci. Hung. 12: 353 (1966). Ponerorchis chidorii (Makino) Ohwi, Acta Phytotax. Geobot. 5: 145 (1936). Ponerorchis chrysea (W.W.Sm.) Soó, Acta Bot. Acad. Sci. Hung. 12: 353 (1966). Ponerorchis chusua (D.Don) Soó, Acta Bot. Acad. Sci. Hung. 12: 352 (1966). Ponerorchis crenulata Soó, Acta Bot. Acad. Sci. Hung. 12: 353 (1966). Ponerorchis curtipes (Ohwi) J.M.H.Shaw, Orchid Rev. 111(1253): 78 (2003). Ponerorchis graminifolia Rchb.f., Linnaea 25: 228 (1852). Ponerorchis hemipilioides (Finet) Soó, Acta Bot. Acad. Sci. Hung. 12: 353 (1966). Ponerorchis hui (Tang & F.T.Wang) Soó, Acta Bot. Acad. Sci. Hung. 12: 353 (1966). Ponerorchis joo-iokiana (Makino) Soó, Acta Bot. Acad. Sci. Hung. 12: 352 (1966). Ponerorchis kiraishiensis (Hayata) Ohwi, Acta Phytotax. Geobot. 5: 146 (1936). Ponerorchis kurokamiana (Hatus. & Ohwi) J.M.H.Shaw, Orchid Rev. 111: 78 (2003). Ponerorchis limprichtii (Schltr.) Soó, Acta Bot. Acad. Sci. Hung. 12: 353 (1966). Ponerorchis nana (King & Pantl.) Soó, Acta Bot. Acad. Sci. Hung. 12: 353 (1966). Ponerorchis puberula (King & Pantl.) Verm., Jahresber. Naturwiss. Vereins Wuppertal 25: 30 (1972). Ponerorchis renzii Deva & H.B.Naithani, Orchid Fl. N.W. Himalaya: 199 (1986). Ponerorchis taiwanensis (Fukuy.) Ohwi, Acta Phytotax. Geobot. 5: 146 (1936). Ponerorchis takasago-montana (Masam.) Ohwi, Acta Phytotax. Geobot. 5: 146 (1936).

Source: original
Half-Life (сузьет)

Half-Life (англ. ӝыны куашкан дыр) - нырысь муртысь ыбылон шудон сузьет. Сое Valve корпораци кылдытӥз но поттӥз. Валтӥсь мадьгожез мыд дуннеысь киултӥсьёсын жугиськись физик Гордон Фримен сярысь вера. Half-Life (1998), Half-Life 2 (2004) тырбыдэс шудонъёс луо, нош Half-Life: Episode One (2006), Half-Life: Episode Two (2007) вакчигес, люкет шудонъёс. Сузьетэз рос-прос малпам пуштросэз, шонер шудэм мынэтэз, пӧртэм мадьгожез борды йӧтсконэз понна дунъяло. Шудӥсьлы солы тодмо фактъёсты уже кутыса йылзэ-пумзэ шедьтоно. Озьы ик кылдытӥсьёсыз нимаз нимкылъёсты (кылсярысь, «антимасс-спектрометр», «гравитаци тӥрлык») малпаллям.

Source: original
Химия

Химия - естествознанилэн люкетъёсыз пӧлысь одӥгез, кудӥз эскере химической элементъёсыз (атомъёсыз), соослэсь кылдэм огшоры но кушето тырметъёсыз (молекулаосыз), пӧрмонъёссэс но законъёсыз, кудъёсыз та пӧрмонъёсты радъяло. == Химилэн люкетъёсыз == Туала химия юн герӟаськемын кызьы мукет наукаосын, озьы ик калык хозяйстволэн вань удысъёсыныз. Химилэн мукет наукаосы йӧтскемез аспӧртэм кечат-вамат удысъёс кылдытэ. Озьы, химия но физика вискысь выжон удысъёс луо физической химия но химической физика. Химия но биология вискын, химия но геология вискын кылдӥзы нимаз суро удысъёс - геохимия, биохимия, биогеохимия, молекулярной биология. Химилэн валтӥсь законъёсыз математика кылын гожтӥсько но, теоретической химия математикатэк азинскылыны уг быгаты. Химия люкиське кык бадӟым люкетлы: Неорганической химия - со дышетэ нырысь ик химической элементъёсты но соослэсь лэсьтӥськись огшоры но кушето тырметъёсты (углерод герӟетъёс сяна); Органической химия - та люкет дышетэ углеродлэсь мукет элементъёсын герӟетъёссэ (органической тырметъёсты). === Дышетскон книгаос === Верховский В. Н. Химия : шоръёзо школаослы дышетскон книга. 1-тӥ люкетэз. - Иж кар: Кунлэн удмурт книга поттонэз, 1933. - 98 б. Верховский В. Н. Химия. 2-тӥ люкетэз : шоръёзо школаын дышетскон книга. - Иж кар: Кунлэн удмурт книга поттонэз, 1934. - 127 б. Келлер Б. А. Ма со химия. - Иж: Удмуртгосиздат, 1940. - 56 б. === Кыллюкамъёс === Конюхов М. Н. Хими нимкылъёсын ӟуч-удмурт но удмурт-ӟуч кылбугор. - Иж: УИИЯЛ УрО РАН, 2002. - 245 б. - 300 экз. - ISBN 5-7691-1297-2. Тронина О. А. Огъядышетскон шоръёзо школаослы удмурт кылын химия удыскылъёсын кыллюкам. - Саранск: Мордовиысь университетлэн издательствоез, 2011. - 40 б. - 300 экз. - ISBN 978-963-9876-71-2.

Source: original
Красные Звёзды

Красные Звёзды (бел. Чырвоныя Зоркі, удм. Горд Кизилиос) - Беларусьысь рок-группа. Кылдытэмын 1993-тӥ арын Минскын. == Состав == Владимир Селиванов - вокал, гитара Евгений voleb Белов - гитара, бас-гитара Денис «Дионис» Юбко - бас-гитара Александр Фок Ксенья Вагнер - группалэн кивалтӥсез Александр «Чика» Королёв (1993-1995), rip Евгений «Гвоздь» Рогозин - гитара (1994-1995) Денис Савик - гитара (1994-1998) Андрей Коньшин - гитара (1996-1998) Михаил Клименков (Резник) - группалэн кивалтӥсез (1996-1999) Антон Орлов Андрей «Гриб» Боровик - бас-гитара (2007-2010). == Дискография == 1994 - Остопизденение 1995 - Красное колесо 1996 - Трибунал 1996 - Смершевы песенки 1996 - Кругозор 1996 - Эпоха лжепатриотизма 1997 - Русский порядок 1997 - Охота (акустика) 1998 - Люди с чистой совестью 1998 - Подснежники 1998 - Мы непременно придём за тобой 1998 - Голод 1999 - Чума 1999 - Бумажный самолёт 2006 - Преодоление пределов 2009 - Играй в того, кто играет в тебя, играя того, кто играет тебя 2010 - Мир Миллиарда Радуг (дилогия), одӥгетӥ люкет «Скользящие Сквозь Времена» 2011 - Плёнки (Интернет-сингл) 2010 - Мир Миллиарда Радуг (дилогия), кыкетӥ люкет «Май в сентябре» == Чӧлсконъёс == Группалэн официальной сайтэз

Source: original
Насибуллин, Риф Шакрисламович

Риф Шакрисла́мович Насибу́ллин (15 октябрь 1936-тӥ ар, д.Четырман, Янаул ёрос, БАССР) - тодмо удмурт кылчи, диалектология но кылтодон география удысысь специалист, Удмурт кун университетысь математической кылтодонъя лабораториен кивалтӥсь, филологи наукаосъя доктор, профессор, Удмурт кун университетысь Гуманитарной технологиосъя финн-угор научно-образовательной центрысь лингвистической картографирования но исторической лексикология лабоараторилэн кивалтӥсез, 300 ятыр статьяослэн авторез. Россиысь нырысетӥ электронно-цифровой диалектологической атласлэн кылдытисез. Улэ но ужа Ижын. == Улон сюресэз == Вордӥськиз Башкириысь Янаул ёросысь Четырман гуртын. Покчи классъёсын тодон-валанъёсты басьтӥз удмурт кылын, 5-7 классъёсын - бигер кылын, 8-10 классъёсын - ӟуч кылын. 1960-тӥ арын Бирскысь педагогической кун инситутэз йылпумъямез бере, ужаны интыяськиз Башкириысь Татышлы ёросысь районной газетэ бигер кылысь удмурт кылэ берыктӥсь луыса. 1961-1968-тӥ аръёсы ӟуч, удмурт но немец кылъя дышетӥсь луыса Янаул но Калтасы ёросъёсысь школаосын ужаз. Башкириысь удмурт вераськетъёсъя фольклор материалэз бичаз, кыллюкам радъяз, кудӥз Риф Шакрисламовичлы наукае сюрес усьтӥз. Т.И. Тепляшиналэн но В.И. Алатыревлэн дэмламъёсызъя Ижкаре вуэ, аспирантурае пырыны дасяське. Ужа «Дась лу!» газетын. 1969-1972-тӥ арёсы В.И. Лыткинлэн кивалтэмез улсын Мускоысь Кылтодонъя институтын аспирантураын дышетске. 1972-1983-тӥ аръёсы Удмуртиысь кылъя НИИын тырше. 1983-тӥ арысен Удмурт кун университетысь археологъёслэн научной лабораторияз, Р.Д. Голдиналэн кивалтэмез улсын ужа. 1992-тӥ арысен кивалтэ УдГУ-ысь лингвистикая лабораториен. Кема дыр ӵоже люкам материалъёссэ радъяны кутске Удмурт кылья Диалектической Атласэ. 1999-тӥ арын филологи наукаосъя доктор луэ. Солэн кивалтэмез улсын Кузебай Гердлэн творчествоез математической методэн эскеремын вал. Пумозяз ӝоген вуттэмын луоз удмурт филологиын нырысетӥ Частотной словарь. Тодос дуннеын Риф Шакрисламовичез удмурт диалектъёсты эскерисен тодо. 2009-тӥ арын куартолэзе Р.Ш. Насибуллинлэн лабораториез поттэ трос томъем Удмурт кыллэн диалектологической атласэзлэсь нырысетӥ книгазэ. Кыкетӥез книга потэмын 2011 арын. == Чӧлсконъёс == Мост к языкам: Профессору Р. Ш. Насибуллину - 70 лет (ӟуч)

Source: original
Таджикистан

Республика Таджикистан (таджик кылын Ҷумҳурии Тоҷикистон яке جمهوری تاجیکستان‎) - Азиысь таджикъёслэн кунзы. Официальной кылыз - таджик кыл. Солэн бускельёсыз: Афганистан, Китай, Киргизия но Узбекистан. Таджикистанын улӥсьёслэн лыдзы - 6 863 752 адями (2003), музъемезлэн быдӟалаез - 143 100 км². Таджикистанлэн шоркарез - Душанбе.

Source: original
Эрьзя, Степан Дмитриевич

Степа́н Дми́триевич Э́рьзя (зэмос фамилиез Нефёдов; вордскиз 1876-тӥ арын 27-тӥ коньывуонэ (8-тӥ шуркынмонэ), Симбирск губерняысь Алатырь уездысь Баево черкогуртын (али Мордовиысь Ардатовской ёрос - кулӥз 1959-тӥ арын 24-тӥ шуркынмонэ, Муско) - росси но совето суредась, пуэн ужась скульптор, модерн стилез азинтӥсь. Псевдонимез возьматэ эрзя луэмзэ. == Биографиез == Степан Нефёдов вордскиз 1876-тӥ арын 27-тӥ коньывуонэ (8-тӥ шуркынмонэ) крестьян семьяын Баево эрзя черкогуртын. Алтышев черкогуртын черк школаез йылпумъяз. 1882-тӥ арын Нефёдовъёс Алатыре улыны выжизы. Суредаськонъя нырысетӥ урокъёсыз Степан Эрьзялэн Алатырьысь но Казаньысь оброс лэсьтонъя мастерскойёсын вал. 1902-тӥ-1906-тӥ аръёсы дышетскиз Мускоысь суреданъя, ваяния но зодчествоя училищеын С. М. Волнухин но П. П. Трубецкой дорын. 1906-тӥ-1914-тӥ аръёсы скульптор Италиын но Франциын улӥз. Татын кылдӥзы «Мӧзмон» («Тоска») (1908), «Пытсэтысь вӧсясь» («Тюремный священник»), «Берпуметӥ уй» («Последняя ночь») (1909), «Из даур» («Каменный век») (1911), «Марта» (1912) ужъёсыз. Венециысь, Миланысь (1909), Парижысь «Сӥзьыл салон» (1912) адӟытонъёсы пыриськыса, быдэс дуннелы тодмо луиз. Бергес Степан Эрьзя улэ но ужа Уралын (Мраморской черкогуртын но Екатеринбургын), Новороссийскын, Батумиын, Бакуын, Аргентинаын. 1950-тӥ арын солэн луонлыкез кылдэ берен СССР-е бертыны, 1951-тӥ арын со берытске дораз, трос ужъёссэ сьӧраз вае (пулэсь, гипслэсь, туйлэсь, мраморлэсь 180 скульптура, ваньмыз ӵош соос ог 175 тонна кыско). Бертэмез бере кивалтэт солы Москваын нимысьтыз мастерской висъяз, отын Эрьзя тыршиз но ялан ужась адӟытон усьтӥз. Отчы пырон понна котьку кузь черодын сылоно луиз. Автор ӵемысь учкисьёсты ачиз подвалъёстӥ нуллӥз. 1956-тӥ арын Эрьзя Ужъя Горд Знамялэн орденэныз пусъемын вал. Кулӥз со Мускоын 1959-тӥ арын 24-тӥ шуркынмонэ. Ватэмын Саранскын. Саранскын ик али интыяське С. Эрьзялэн бадӟым музеез.

Source: original
The Rasmus

The Rasmus - англи кылын кырӟась финн рок-группа. Кылдӥз 1994-тӥ арын Хельсинкиын. Группаез кылдытӥзы Лаури Юлёнен (куара, текстъёс), Ээро Хейнонен (бас), Паули Рантасалми (гитара) но Ярно Лахти (ударнойёс). Быдэс дуннеын соос туж тодмо луизы «In the Shadows» кырӟан бере. The Rasmus поттӥзы тямыс студийной альбом, кык люкам альбом но кызь ньыль сингл. Гудырикошконэ 2013-тӥ арын группа пыриськиз вал «Ыбица» куинетӥ финн-угор фестивале, кудӥз Коми Республикаын арлы быдэ ортчылэ. Отын музыкантъёс тодматскизы тодмо удмурт «Брангуртысь песянайёсын». === Туала составез === Лаури Юлёнен - кырӟась Паули Рантасалми - гитараен шудӥсь Ээро Хейнонен - бас-гитарист, бэк-вокалист Аки Хакала - барабанэн шудӥсь === Азьвыл пыриськисьёс === Янне Хейсканен - барабанэн шудӥсь (1995 арысен 1999 арозь) Ярно Лахти - барабанэн шудӥсь (1994 арысен 1995 арозь) == Дискографиез == Peep (1996) Playboys (1997) Hell of a Tester (1998) Into (2001) Dead Letters (2003) Hide From The Sun (2005) Black Roses (2008) The Rasmus (2012) Dark Matters (2017) Rise (2022) TBA (2024) == Чӧлсконъёс == Группалэн официальной сайтэз

Source: original
20 оштолэзь

20 оштолэзь - арлэн 110-тӥ нуналыз (111-тӥ нунал високосной арын) григорианской календарья. Выль арозь 255 нунал кыле. Али дыре юлиан календарьлэн 7-тӥ оштолэзезлы огкадь луэ. == Праздникъёс == удмуртъёс - Геры поттон. Бусыез котыртон. == Луэм учыръёс == 1653 - Оливер Кромвель ворсаз Кузь парламентэз. 1828 - Рене Калье, христианъёс пӧлысь нырысетӥез, мусульманъёслы священной каре Тимбуктуе ветлӥз. 1841 - историын нырысетӥез детективной верос поттэмын. 1862 - Луи Пастерен Клод Бернарен уж вылын азинлыко эскеризы деконтаминация амалэз. 1902 - Мария но Пьер Кюри кузпалъёс чылкыт радиез поттӥзы. 1917 - «Правда» газетын печатламын Апрель тезисъёс. 1920 - Бельгиысь Антверпенын VII Олимпи шудонъёс кутскизы. 1922 - Грузин ССР-ын кылдытэмын Лымшор-Осетин Автономной Область. 1924 - Турцилэн Конституциез кутэмын. 1936 - Грах ёросысь архив кылдытэмын. 1939 - Билли Холидей «Strange Fruit» пумитъяськон кырӟанэз гожъяз. 1942 - Быдӟым Атыкай ож: йылпумъяськиз Муско понна ожмаськон. 1958 - Кузонысь футболъя клуб «Рубин» кылдытэмын. 1978 - совето кунгож вамен лобӟем Boeing 707 авиалайнер совето перехватчикен ыбылэмын но пуксьытэмын. 1999 - «Колумбайн» школаын тросэн виылон. == Вордскизы == 1808 - Наполеон III, Францилэн императорез 1852-1870 аръёсын. 1889 - Адольф Гитлер, фашизмо Германиен кивалтӥсь. 1896 - Яков Ильин, удмурт дышетӥсь, гожъяськись, тодосчи но библиограф. 1920 - Виктор Пислегин, Удмуртиысь Совето Союзлэн Героез, совето-финн но Быдӟым Атыкай ожъёсы пыриськись. 1927 - Павел Луспекаев, совето актёр. 1936 - Виктор Трусов, Удмуртиысь эмчи, профессор, Ижысь медициная кун академилэн сӥё-дано академикез. 1937 - Леонид Романов, актёр но режиссёр, Удмуртиысь калык артист. 1938 - Галина Алексашина, Удмуртиысь крезьгурчи, домраен шудонлы дышетӥсь. 1944 - Владимир Долинский, Россиысь актёр, телеведущой. 1950 - Александр Лебедь, Россиысь политик, генерал-лейтенант. 1957 - Надежда Золотарёва, удмурт журналист, «Иднакар» газетлэн валтӥсь редакторез. 1958 Сергей Чирков, Эгралась ужбергатӥсь, крезьгурчи, вебмастер. Вячеслав Фетисов, СССР-ысь но Россиысь хоккеен шудӥсь. 1968 - Елена Вяльбе, СССР-ысь но Россиысь куасэн ветлӥсь, куинь полъем олимпи чемпион. 1980 - Баста, Россиысь рэп кырӟась, актёр. == Кулӥзы == 1985 - Чарльз Рихтер, Америкаысь физик, музъем зурканъёслэсь кужымзэс дунъян шкалаез кылдытӥсь. 1992 - Бенни Хилл, Великобританиысь комик. 2014 - Бенедикт Сарнов, СССР-ысь но Россиысь гожъяськись, литературовед, критик.

Source: original
Кулакова, Галина Алексеевна

Галина Алексеевна Кулакова - куас вылын ворттылонъя спортсмен, Олимпия шудонъёсын ньыль пол чемпионка луэм кышномурт (1972-тӥ арын - спортлэн куинь удысаз, 1976-тӥ арын - эстафетаын), Дуннелэн 9 пол луэм чемпионкаез, нош СССР-лэн - 39 пол. == Пичи дырыз == Та дано кышномурт вордӥськиз 1942-тӥ арын 29-тӥ апреле Вотка ёросысь Степаново (Логачи) гуртын. Аслэсьтыз нырысетӥ куассэ Галина Алексеевна ас киосыныз лэсьтӥз. Дасяз со сое пипулэсь, но куасъёсыз кемалы уг чидало вал, соин ик выльёссэ дасяно луылӥз. Нырысетӥ ӵошатсконаз шедиз малпамтэ шорысь. Отын бызьылыны кулэ вал солэн Лида сузэрез. Но со отчы пыриськыны ӧз быгаты, бызьылыны куриз Галя сузэрзэ. Галина Алексеевна солы юрттӥз, сузэрез понна куасэн бызьылӥз но гуртаз дыртӥз - отын угось сое витё вал кысконо скалъёсыз. Ӝоген со Лида сузэрезлэсь телеграммазэ басьтӥз: «Лыкты Ижкаре!» Ӵошатсконын Галина кыкетӥ инты басьтэм, сое бадӟым спортлы дасяны кутскизы. Со дырысен Галина Кулакова рос-прос басьтӥськиз спорт - куасэн бызьылон - борды. 1965-тӥ арын ай нокыӵе разряд басьтымтэ Галина пыриськиз Смоленскын ортчись ӵошатсконъёсы. Ваньзэсты азьпалтӥз! Отын спортъя 67 мастеръёс бызьылӥзы ке но! Ӵошатсконэз радъясьёс паймизы: ма, кытысь шедьтӥзы таӵе шаплы удмурт дояркаез?! Галина Алексеевна дышетскиз Кемерово улосысь мугорез кыдатон культурая Прокопьевской техникумын. Сое йылпумъяса, келямын вал Ижысь «Ижтяжбуммаш» заводэ. Отын со тыршиз тренер-дышетӥсь луыса. == Улон сюресэз == 1982-тӥ арын Галина Алексеевналы 40 арес тырмиз - соку со спортлэсь палэнсконо кариськиз. Со бӧрсьы кык ар ортчыса, Олимпийской комитетлэн кивалтӥсез Галина Алексеевнаез дуннеысь спортэз азинтэмез понна пусйиз азвесь Олимпийской орден. Г. А. Кулаковалэн кадь вормонъёсын - куасэн бызьылонын - «пиштыны» ӧз быгаты одӥг спортсмен но! Галина Алексеевна Кулакова та нуналъёсы улэ-вылэ Удмуртиысь Дэри ёросысь Италмас каргуртын. Италмас каргурт котырын интыяськемын Г. А. Кулаковалы сӥзем музей. Со сяна, Удмурт Республикалэн Президентэз Александр Волков юрттэмъя шаерамы усьтэмын Г. А. Кулаковалы сӥзем спортъя комплекс. Отын мугорзэс кыдато будӥсь пиналъёс, Удмуртилэн сборнояз пырисьёс.

Source: original
Пичи Антильской шормуӵъёс

Пичи Антильской шормуӵъёс (англ. Lesser Antilles, фр. petites Antilles, исп. Antillas Menores, нидерл. Kleine Antillen, озьы ик Карибской шормуӵъёс) - Карибской зарезез шунды ӝужан ласянь висъясь пичигес шормуӵъёслэн жильызы, Антильской шормуӵъёс архипелаглэн люкетэз. Бадӟым Антильской но Багама шормуӵъёсын ӵош Вест-Индие пыро. Огъя быдӟалазы 14 сюрс пала квадрат иськем. Пичи Антильской шормуӵъёслэн люкетазы интыяське тямыс эрико кун: Антигуа но Барбуда, Барбадос, Гренада, Доминика, Сент-Винсент но Гренадин, Сент-Китс но Невис, Сент-Люсия но Тринидад но Тобаго; шормуӵъёслэн мукет люкетсы люкемын Великобритания, Нидерланд, США, Франция но Венесуэла куспын. == Озьы ик учке == Бадӟым Антильской шормуӵъёс Антильской шормуӵъёс

Source: original
12 пӧсьтолэзь

12 пӧсьтолэзь - арлэн 193-тӥ нуналыз (194-тӥ нунал високосной арын) григорианской календарья. Выль арозь 172 нунал кыле. Али дыре юлиан календарьлэн 29-тӥ инвожоезлы огкадь луэ. == Праздникъёс == Бортпроводниклэн дунне нуналыз Фотографлэн калыккуспо нуналыз == Луэм учыръёс == 1561 - Горд площадьын Покровской соборез лэсьтон йылпумъямын. 1580 - Иван Фёдоров печатлаз нырысетӥ быдэс славян Библиез. 1790 - Франциын Духовенстволы гражданской устройство тупатэмын. 1812 - американ войскоос Канадалэсь кунгожзэ выжизы. 1901 - рейхстаг дуэльёсты дугдытон сярысь катлы проектэз куштӥз. 1906 - Иж тымет вылтӥ горд флаг улын но революци кырӟанъёсын тодмоез «уясь митинг» ортчиз. 1923 - РКП(б)-лэн ЦК-езлэн Донбассысь шахтаосты тупатон сярысь пуктэмез кутэмын. 1928 - совето ледокол «Красин» Арктикаын Шпицберген вӧзын «Италия» дирижабльлэсь экипажзэ мозмытӥз. 1933 - Иж карын усьтӥськиз нырысетӥез стадион. 1941 - блокадае сюрем Ленинградысь пиналъёс понна Нылга черкогуртын нылпиосты утён-вордон корка усьтэмын. 1943 - Прохоровка дорын ожмаськон. 1960 - усьтэмын пионер лагерь «Орлёнок», РСФСР-ысь тужгес но бадӟымез. 1962 - The Rolling Stones рок-группалэн нырысетӥ концертэз (Лондонысь Marquee Club-ын). == Вордскизы == 100 а. э. азьвыл - Юлий Цезарь, Вашкала Римысь политик, полководец но гожъяськись. 1884 - Амедео Модильяни, Италиысь художник но скульптор. 1894 - Исаак Бабель, совето гожъяськись, журналист но драматург. 1913 - Рейно Хелисмаа, финн кырӟась но кырӟанъёслэн авторзы. 1946 - Валентина Толкунова, кырӟась, РСФСР-ысь калык артист. 1949 - Павел Лунгин, СССР-ысь но Россиысь сценарий гожъясь но кинорежиссёр, Россиысь калык артист. 1957 Валериан Никитин, удмурт агроном, кун но мерлыко ужчи. Людмила Чунаева, удмурт экономист но кун ужась. 1958 - Валерий Кипелов, «Лейся, песня» ансамбльысь, «Ария» но «Кипелов» группаосысь кырӟась. 1963 - Александр Домогаров, Россиысь актёр. 1985 - Эмиль Свендсен, Норвегиысь биатлонист. == Кулӥзы == 1536 - Роттердамысь Эразм, Голландиысь философ. 1855 - Павел Нахимов, ӟуч флотоводец, адмирал. 1910 - Чарльз Роллс, Англиысь автомобилист, авиатор, «Роллс-Ройс» фирмаез кылдытӥсь. 1981 - Борис Полевой, совето гожъяськись, «Юность» журналлэн валтӥсь редакторез (1967-1981). 2014 - Валерия Новодворская, Россиысь политик-антикоммунист, диссидент.

Source: original
Медведцев, Валерий Алексеевич

Вале́рий Алексе́евич Медве́дцев - Совето Союзысь но Российской Федерациысь биатлонист, СССР-ысь спортья дано мастер (1986). Россиысь дано тренер. 1988-тӥ арын Калгариын ортчись Олимпийской шудонъёсын 4х7,5 иськеме эстафетной бызьылонъёсын чемпион. Ньыль пол дуннеысь чемпион (1986, 1990). Бызьылӥз Удмуртиысь сборной понна. Йылпумьяз Удмурт кун университетэз. == Улон сюресэз == Вордӥськиз 5-тӥ июле 1964-тӥ арын Ижкарын. Биатлонэ малпамтэ шорысь вуиз. Витетӥ классын дышетскыкуз ноку но бызьылымтэ но винтовкаен ыбылӥськымтэ пияшез куро Ижкарысь 64 номеро школаысь командаез понна биатлон чошатсконъёсы пыриськыны (уг тырмы вал одӥг адями). Стартэ Валера потӥз, ыбылӥськиз туж умой - янгыштэк - но пыдъёсын лябытгес дистанциез ортчиз. Озьы ке но пияшез тренеръёс синйылто. Ӧтё «Ижпланета» биатлонъя клубе пыриськыны. Тӥни озьы Валерий Медведцевлэн спортэ сюресэз усьтӥськиз. 1986-тӥ арын Норвегиысь Холменколленын Валерий Медведцев биатлон историысь нырысетӥ абсолютной чемпион луиз. Вань дистанциосын зарни утьыны быгатӥз (спринтын, индивидуальной бызьылонын но эстафетаын). 1988-тӥ арын Калгариын ортчись Олимпийской шудонъёсын эстафетной бызьылонъёсын 4х7,5 иськеме чемпион луиз, 10 но 20 иськеме бызьылонъёсын кыкетӥ интыос басьтӥз. 1992-тӥ арын Альбервильын ортчись Тол Олимпиадаын огья Российской командалэсь знамязэ нуыны дан сётэмын вал. Соку со эстафетной бызьылонъёсын 4х7,5 иськеме азвесь вормись луыны быгатӥз. Валерий Медведцев - ньыль пол дуннеысь чемпион (1986, 1990), кык пол дуннеысь чемпионатын азвесь наградаез вормись (1987, 1993), дуннеысь чемпионатын бронзовой наградаез вормись (1991) луэ. Спортъя каръеразэ йылпумъямез бере кивалтытын кутске Удмуртиысь биатлонъя сборноен, кудӥз понна бызьылэ вал азьвыл кышноез олимпийской чемпионка Наталья Снытина. Бӧрысь ужаз кышноезлэн, озьы ик олимпийской чемпионкалэн Ольга Пылевалэн личной тренерез луыса. 2002-тӥ арын Тол Олимпийской шудонъёсын Россиысь биатлонъя сборнойлэн тренерез вал. Али улэ Красноярскын. Пусъемын Ужан Горд Знамялэн орденэныз (1988).

Source: original
Уйпал Йӧ океан

Уйпал Йӧ океан - дуннеысь океанъёс пӧлысь тужгес но пичиез, быдэсак интыяськемын Уйпал полушариын, Евразия но Уйпал Америка континентъёс куспын. Солэн площадез - 14,75 миллион км², ву быдӟалаез - 18,07 миллион км³. Шор мурдалаез - 1225 метр, тужгес но мур инты - Гренландия зарезьын (5527 метр). Океан люкиське куинь паськыт акваторилы: Арктической бассейн, Уйпал Европа бассейн, Канада бассейн. Полярной географи интыяськем луэмен океанлэн шор люкетаз йӧ шобрет возиськылэ быдэс ар ӵоже. == Зарезьёсыз == Пумысь зарезьёс: Баренцев зарезь, Карской зарезь, Лаптевъёс зарезь, Восточно-Сибирской зарезь, Чукотка зарезь, Бофорт зарезь, Линкольн зарезь, Гренландия зарезь, Норвегия зарезь. Пуш зарезьёс: Тӧдьы зарезь, Баффин зарезь.

Source: original
Мер ваньбур

Мер ваньбур (ӟуч Общественное достояние, англ. Public Domain) - творческой произведениос, кудъёсызлэн автор праваоссылэн дырзы быремын ни яке ноку но соин уг утисько вал. Озьы ик шуо «мер ваньбур» изобретениосыз, кудъёсызлэн патентсылэн дырзы быриз. Вӧлдытыны но уже кутыны мер ваньбурез быгато ваньмыз. == Мер ваньбур Россиын == Россиын произведение луэ мер ваньбур, куке авторезлэн кулэм дырез бере 70 ар ортче. Авторез ужаз ке Быдӟым Атыкай ож дыръя яке отын ожмаськиз, автор праваослэн дырзы будэ 4 арлы (74 ар кулэмез бере луэ).

Source: original